L 160/80
HR
Službeni list Europske unije
26.6.2023.
(228) Naposljetku, novo financiranje kod privatne financijske institucije ([...]) u iznosu od [...] milijuna EUR (uvodna izjava 50. točka 4.) za koje ne jamči regija može se smatrati stvarnim i konkretnim jer je već dogovoreno s financijskom institucijom i može se provesti 2022.
Nadalje, budući da društvo SATA ima mogućnost odabira među [...] alternativnim prihvatljivim zajmodavcima, mogućnost dobivanja financiranja od privatnih ulagača ukazuje na njegovu sposobnost da ponovno u potpunosti pristupa tržištima kapitala i iskaz je povjerenja tržišta u ponovnu uspostavu njegove održivosti.
(229) Suprotno mišljenju portugalskih tijela, prihodi od prodaje većinskog udjela (51 %) u društvu Azores Airlines i cijelog društva za zemaljske usluge (uvodna izjava 51.) ne mogu se smatrati stvarnima i konkretnima unatoč tome što je već utvrđeno da će se prodaja izvršiti do kraja plana restrukturiranja.
Konkretnije, ti iznosi (približno [...] milijuna EUR) odnose se na očekivana financijska sredstva od prodaje imovine koja još nije izvršena i, iako su se portugalska tijela čvrsto obvezala na prodaju, postupak privatizacije još nije započeo te nisu pronađeni čak ni potencijalni kupci.
(230) Stoga Komisija procjenjuje da ukupni vlastiti doprinos koji se može smatrati stvarnim i konkretnim iznosi najviše [...] milijuna EUR, odnosno otprilike 30 % prihvatljivih troškova restrukturiranja društva SATA koji, za razliku od izračuna Portugala (uvodna izjava 47.), iznose [...] milijuna EUR jer uključuju i financiraju se iz potpore za restrukturiranje od 453,25 milijuna EUR uz prethodno navedeni najveći iznos vlastita doprinosa.
Preostali će se troškovi, kao što je obrtni kapital, morati pokriti uobičajenim operativnim prihodima društva SATA ili boljim uvjetima plaćanja koji još nisu definirani.
Procijenjeni udio vlastita doprinosa od 30 % i udio potpore za restrukturiranje od 70 % izrazito je konzervativan jer ne uključuje prihode od budućih prodaja na koje se Portugal obvezuje prije plana restrukturiranja, zato što to nije dovoljno konkretan doprinos jer još nije pronađen jedan ili više kupaca koji bi se obvezali na kupnju.
Tim se pristupom zanemaruje buduća vrijednost dionica društva Azores Airlines i društva za zemaljske usluge.
S obzirom na pozitivne operativne rezultate koji se očekuju od tih dvaju društava na kraju plana restrukturiranja, vjerojatno je da će ARA nadoknaditi i smanjiti iznos potpore za više desetaka milijuna eura.
U svakom slučaju, ukupni vlastiti doprinos korisnika troškovima korisnika i dalje se može prihvatiti iako je ispod uobičajenog minimalnog udjela od 50 %, u skladu s točkama 64. i 98.
Smjernica o potporama za sanaciju i restrukturiranje.
(231) Konkretnije, u trenutačnim okolnostima nakon pandemije bolesti COVID-19 Komisija smatra da bi, ovisno o pojedinačnom slučaju, moglo biti opravdano da se vlastiti doprinos zadrži ispod praga od 50 % troškova restrukturiranja sve dok je i dalje znatan, u skladu s točkom 64.
Smjernica o potporama za sanaciju i restrukturiranje.
Kako bi se dalo na znanje koju bi razinu Komisija smatrala primjerenom, ona je u svojoj praksi odlučivanja smatrala da vlastiti doprinos od 24–35 % troškova restrukturiranja može biti znatan i da stoga potpora za restrukturiranje u iznosu od oko 65–76 % troškova restrukturiranja može biti proporcionalna (157).
(232) Komisija u pogledu društva SATA smatra da je Portugal dokazao prisutnost iznimnih okolnosti, konkretnije činjenice da su pandemija bolesti COVID-19 i mjere kojima se ona nastojala ublažiti uzrokovale iznimne okolnosti za tog malog regionalnog zračnog prijevoznika, u kontekstu ozbiljnog poremećaja u gospodarstvu u smislu članka 107. stavka 3. točke (b) UFEU-a, uz neposredne posljedice za zrakoplovni i turistički sektor te njihovu sposobnost da dođu do sredstava na tržištu (uvodne izjave od 34. do 37.), iako Komisija napominje da je društvo SATA unatoč tim nepovoljnim okolnostima uspjelo osigurati određena nova sredstva na tržištu, kako je navedeno u uvodnoj izjavi 228.
Konkretnije, s obzirom na niže razine poslovanja povezane s velikim smanjenjem potražnje za putovanjima na Azore od ožujka 2020.
nadalje, pandemija bolesti COVID-19 imala je posebno velik učinak na društvo SATA, ne samo u smislu izravnih gubitaka zbog zabrana i ograničenja putovanja koja su uvela javna tijela u Uniji nego i jer ono prvenstveno prometuje na linijama u okviru obveze pružanja javne usluge i pruža usluge od (157) U Odluci od 26. siječnja 2022., SA.59974 (2021/C) – Rumunjska – Restrukturiranje društva CE Oltenia (još nije objavljena), uvodne izjave od 214.
do 219., Komisija je smatrala razinu vlastita doprinosa troškovima restrukturiranja od 32 % prihvatljivom.
Slično tome, u Odluci od 21. prosinca 2021., SA.60165 – Portugal – Potpora za restrukturiranje društva TAP SGPS (još nije objavljena), uvodna izjava 263., Komisija je prihvatila vlastiti doprinos koji je iznosio 35 % troškova restrukturiranja.
Komisija je u Odluci od 24. travnja 2007.
o mjeri potpore koju je Belgija provela u korist društva Inter Ferry Boats (C 46/05 (ex NN 9/04 i ex N 55/05)) (SL L 225, 27.8.2009., str. 1.), uvodne izjave od 348. do 350., također prihvatila vlastiti doprinos od 24 % u skladu sa Smjernicama o potporama za sanaciju i restrukturiranje iz 1999., u kojima se zahtijevalo da vlastiti doprinos bude znatan, ali nije naveden minimalan prag za primjenu, koji je u Smjernicama o potporama za sanaciju i restrukturiranje iz 2004. definiran kao 50 %.